**КОНКУРС**

**за графичен символ (лого) и слоган на Националната програма за предотвратяване и намаляване на загубата на храни (2021–2026 г.).**

**Организатор на конкурса** – Министерството на земеделието (МЗм).

**Цел на конкурса** – да се създаде графичен символ (лого) и слоган на Националната програма за предотвратяване и намаляване на загубата на храни (2021–2026 г.).

**Предмет на конкурса** – да бъде изработена графична визия (лого) и слоган на Националната програма за предотвратяване и намаляване на загубата на храни (2021–2026 г.).

**1. Критерии за участие**

В конкурса могат да вземат участие български и чуждестранни граждани и фирми. За целта всеки кандидат трябва да представи:

1.1. Заявление за участие в конкурса по образец *(Приложение 1)*

1.2. Кандидатите трябва да представят подписана декларация по образец, с която удостоверяват, че са запознати и приемат условията на конкурса, че са автори на предложението, както и че проектът е разработен единствено за целите на този конкурс и не е използван по други поводи *(Приложение 2).*

1.3. Кандидатите трябва да представят декларация за съгласие за обработване на личните им данни *(Приложение 3).*

1.4. Заявлението за участие в конкурса и декларацията могат да бъдат изтеглени от ……………………..

**2. Изисквания към предложенията:**

2.1. Проектът трябва да бъде авторски, оригинален и новаторски, като всеки кандидат може да участва само с един проект.

2.2. Графичният образ трябва да е лесно четим, разбираем и функционален (да може да се използва за различни нужди – напр. банери, рекламни и информационни материали, плакати, бланки и т.н.).

2.3. Графичните предложения трябва да са съобразени с целта на конкурса.

2.4. Запазеният знак трябва да съдържа графичен образ и текст:

Вариант на кирилица: Национална програма за предотвратяване и намаляване на загубата на храни (2021 – 2026 г.)

2.5. Всяко предложение трябва да се предостави на електронен носител с надпис на български език и в няколко различни варианта – пълноцветен, черно-бял, негативен, с контури и върху плътна едноцветна основа.

2.6. Предложенията следва да се подготвят във формат JPG (min 2500 px по дългата страна, резолюция 300 dpi) или в PDF, А3. Общият размер на всички файлове не трябва да надхвърля 8 МВ.

2.7. Кандидатите трябва да предоставят кратко описание на идеята на предложеното лого и слоган в Word формат (до 1 800 знака) и най-основните технически характеристики – използван шрифт, цветове (CMYK, AdobeRGB) и пропорции на графичната и текстовата част от логото.

**3. Подаване на предложенията**

3.1. Предложенията се подават електронно на е-мейл адрес [sipopova@mzh.government.bg](mailto:sipopova@mzh.government.bg) или на хартиен и електронен носител в деловодството на Министерството на земеделието, гр. София, бул. „Христо Ботев“ № 55, вход „Приемна“. Участникът трябва да посочи имена, адрес, телефон и имейл за обратна връзка.

3.2. Подадените предложения получават входящ номер с дата и час на подаването.

**4. Авторски права**

4.1. След определянето на победител в конкурса Министерството на земеделието изпраща покана за сключване на договор с автора на спечелилия проект за отстъпване на изключителното право за ползване на логото и слогана на МЗм и предоставяне на указания за правилно прилагане на визуалната идентичност на логото – графични елементи, типография, цветови модели, шрифтове, стандарти.

4.2. Възнаграждението за класирания проект на първо място (лого) и слоган, указания към него и отстъпените авторски права) е в размер на 3 000 лв., за второ място – 2 000 лв. и за трето място – 1 000 лв.

4.3. Министерството на земеделието има право да публикува на интернет страницата си представените проекти – изображение и описание, както и да ги предоставя на медиите, но единствено във връзка с конкурса.

**5. Срокове**

5.1. Официално обявяване на конкурса – 26.04.2022 година.

5.2. Срок за подаване на предложения – 10.05.2022 г., 17.30 часа.

5.3. Срок за формиране на комисия за избор на лого и слоган и оценка на предложенията – 13.05.2022 г.

5.4. Проверка на съответствието на документите и оценяване на проектите от комисията – до 5 работни дни.

**6. Процедура за провеждането на конкурса**

6.1. Допускане до конкурса

6.1.1. Предварителният преглед на подадените документи и съответствието им с условията на конкурса се прави от комисия за избор на лого и слоган, която се състои от минимум пет души, представители на МЗм, определени със заповед на министъра на земеделието.

6.1.2. Когато установи липса на документи или друго несъответствие, комисията изисква от кандидата да ги представи в тридневен срок.

6.1.3. Комисията има право да не допусне до разглеждане и да дисквалифицира проекти, когато кандидатът не е представил изискваните документи в тридневен срок и/или същият не отговаря на предварително обявените изисквания.

6.1.4. Когато установи, че подадените от кандидата документи отговарят на изискванията, комисията го допуска до оценка на проекта и обозначава плика с проектите по начин, гарантиращ анонимността на кандидата, подал проектите.

6.2. Избор на лого и слоган

6.2.1. Оценката и класирането на проектите се извършва от комисията за избор на лого и слоган по т. 6.1.1.

6.2.2. Всеки член на комисията класира до 3 идейни проекта по художествени и функционални критерии и степенува избора си на първо, второ и трето място.

6.2.3. Всяко предложение, класирано на първо място, получава 3 точки, на второ – 2 точки, на трето – 1 точка.

6.2.4. За всяко предложение точките, дадени от всеки един от членовете, се събират и се оформя краен резултат.

6.2.5. Печели предложението, събрало най-много точки.

6.2.6. В случай, че на първо място са класирани два или повече проекта с равен брой точки, тогава тези проекти се подлагат отново на гласуване. В случай, че и след повторно гласуване отново има проекти с равен брой точки, комисията си запазва правото да избере един от тях.

6.3. Критерии за оценка – при вземането на решение членовете на комисията се ръководят от следните критерии:

6.3.1. Съответствие с темата на конкурса;

6.3.2. Лаконичност и яснота на графичния образ;

6.3.3. Креативност, оригиналност;

6.3.4. Възможност за разработване на логото и слогана в цялостна система за визуална идентичност;

6.3.5. Възможности за интегриране на логото и слoгана в различни видове материали (банер, рекламни и информационни материали, документ, значка, плакат и т.н.).

6.4. Права и задължения на комисията:

6.4.1. Всички членове на комисията са длъжни да декларират писмено, че не са „свързани лица“ по смисъла на § 1, т. 15 от ДР на Закон за противодействие на корупцията и за отнемане на незаконно придобитото имущество, както и че нямат материален или друг частен интерес от възлагането на проекта на определен участник.

6.4.2. При оценяване на предложенията, членовете на комисията са задължени да вземат независими и безпристрастни решения.

6.4.3. Заседанията на комисията за първия и за всеки следващ етап (при наличие на такъв) от конкурса се документират в протоколи за извършената дейност.

6.4.4. Членовете на комисията са длъжни да спазват конфиденциалност до завършване на конкурса, като председателят на комисията обявява окончателните резултати.

6.4.5. Комисията има право да даде препоръки за прецизиране на спечелилия проект.

**7. Комуникация с участниците** – комуникацията с участниците се извършва чрез предоставените от кандидатите имейли и телефони за връзка.

**8. Приключване на конкурса** – в тридневен срок от изготвяне на заключителния протокол Министерството на земеделието обявява с решение резултатите, които се публикуват на официалния сайт на МЗм – [www.mzh.government.bg](http://www.mzh.government.bg).

**9. Прекратяване на конкурса**

Организаторът има право да прекрати конкурса с решение, когато:

9.1. Не е подадено нито едно заявление за участие.

9.2. Подадено е само едно заявление за участие.

9.3. Всички постъпили проекти не отговарят на предварително обявените условия на конкурса.

9.4. Настъпили са непреодолими обстоятелства от обективен характер за провеждането на конкурса.

***Приложение 1:*** *Заявление за участие в конкурса по т. 1.1.*

**ДО**

**МИНИСТЕРСТВОТО НА ЗЕМЕДЕЛИЕТО**

**ЗАЯВЛЕНИЕ**

за участие в конкурса за изготвяне на лого и слоган на Националната програма за предотвратяване и намаляване на загубата на храни (2021–2026 г.).

от ……………………………………………………………………………………………………………………………………………..

*(трите имена)*

Постоянен адрес: гр. …………………………………………………………………………………………………………….,

бул./ул. ………………………………………………..................................................................№ …….,

тел. за връзка:…………………………, e-mail: …………………………………………………………………….…………,

**УВАЖАЕМИ ГОСПОДИН МИНИСТЪР,**

С настоящото заявление изразявам желанието си да участвам в конкурса за избор на лого и слоган на Националната програма за предотвратяване и намаляване на загубата на храни (2021–2026 г.).

Като неразделна част от настоящото заявление прилагам следните документи:

1. Проект на лого и слоган на хартиен и електронен носител в запечатан плик;
2. Декларация за приемане на условията на конкурса – Приложение 2;
3. Декларация за съгласие за обработване на личните ми данни – Приложение 3.

Дата: …………….2022 г.

Подпис: ………………………..

……………………………………….

(име и фамилия)

***Приложение 2:*** *Декларация по т. 1.2.*

**ДЕКЛАРАЦИЯ**

от ………………………………………………………………………………………………………………………………………….…………

*(трите имена)*

Като участник в конкурс за избор на лого и слоган на Националната програма за предотвратяване и намаляване на загубата на храни (2021–2026 г.).

ДЕКЛАРИРАМ:

1. Запознат съм и приемам условията на обявения конкурс за избор на лого и слоган на Националната програма за предотвратяване и намаляване на загубата на храни (2021–2026 г.).

2. Автор съм на представения от мен проект.

3. Проектът по т. 2 е разработен единствено за целите на този конкурс и не е ползван по други поводи.

Дата: …………….2022 г.

Подпис: ………………………..

………………………………………………

(име и фамилия)

***Приложение 3:*** *Декларация по т. 1.3.*

**ДЕКЛАРАЦИЯ ЗА ОБРАБОТВАНЕ НА ЛИЧНИ ДАННИ**

Долуподписаният/ата ...................................................................................................

субект на лични данни, обработвани от Министерството на земеделието,

с адрес: гр. София, бул. „Христо Ботев“ № 55, наричан накратко „администратор“,

С настоящата декларация:

1. Давам съгласието си предоставените от мен лични данни: три имена, ЕГН, адресни данни, данни от ЛК да бъдат използвани за целите на провеждането на конкурс за лого и слоган на Националната програма за предотвратяване и намаляване на загубата на храни (2021–2026 г.).

2. Давам съгласието си предоставените от мен лични данни да бъдат съхранявани от МЗм за срок до 5 години.

3. Запознат/а съм с:

- целта и средствата на обработка на личните ми данни;

- доброволния характер на предоставянето на данните;

- правата ми като субект на лични данни съгласно Общия регламент за защита на личните данни (чл. 15 - 21 от ОРЗД).

4. Информиран/а съм, че предоставеното с настоящата декларация съгласие може да бъде оттеглено по всяко време, без това да засегне законосъобразността на обработването на личните ми данни, извършено преди това на основание даденото съгласие.

5. Настоящото съгласие изявих, подписах и предадох на администратора на посочената дата, свободно и доброволно, без наличие на каквато и да е принуда от страна на администратора.

Дата:......................2022 г.

Подпис: …………………………………

(име и фамилия)